CELEX: 32008D0768(01)
Language: bg
Date: 2008-09-30 00:00:00
Title: 2008/768/ЕО: Решение на Комисията от 30 септември 2008 година относно невключването на Beauveria brongniartii и калиев перманганат в приложение I към Директива 91/414/ЕИО на Съвета и оттеглянето на разрешенията за продукти за растителна защита, съдържащи посочените активни вещества (нотифицирано под номер C(2008) 5106) (Текст от значение за ЕИП)

2.10.2008   
            
            
               BG
            
            
               Официален вестник на Европейския съюз
            
            
               L 263/12
            
         
      РЕШЕНИЕ НА КОМИСИЯТА
   
   от 30 септември 2008 година
   относно невключването на Beauveria brongniartii и калиев перманганат в приложение I към Директива 91/414/ЕИО на Съвета и оттеглянето на разрешенията за продукти за растителна защита, съдържащи посочените активни вещества
   (нотифицирано под номер C(2008) 5106)
   (текст от значение за ЕИП)
   (2008/768/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 2, четвърта алинея от нея,
   като има предвид, че:
   
               (1)
            
            
               В член 8, параграф 2 от Директива 91/414/ЕИО се предвижда, че дадена държава-членка може, в рамките на период от 12 години считано от датата на нотифициране на споменатата директива, да разрешава пускането на пазара на продукти за растителна защита, съдържащи активни вещества, които не са изброени в приложение I към посочената директива, които се продават на пазара две години след нотифицирането на посочената директива, докато тези вещества постепенно се изследват в рамките на работна програма.
            
         
               (2)
            
            
               В регламенти (ЕО) № 1112/2002 (2) и (ЕО) № 2229/2004 (3) на Комисията се определят подробните правила за изпълнение на четвъртия етап от работната програма, посочена в член 8, параграф 2 от Директива 91/414/ЕИО.
            
         
               (3)
            
            
               
                  Beauveria brongniartii и калиев перманганат са вещества, посочени в четвъртия етап от работната програма.
            
         
               (4)
            
            
               Единствените нотификатори за Beauveria brongniartii и калиев перманганат информираха Комисията съответно на 5 септември 2007 г. и на 22 февруари 2008 г., че те вече не желаят да участват в работната програма за тези активни вещества и следователно няма да бъде внесена допълнителна информация. Следователно тези активни вещества не следва да се включват в приложение I към Директива 91/414/ЕИО.
            
         
               (5)
            
            
               За активните вещества, за които има само кратък период на предварително уведомление за оттеглянето на продуктите за растителна защита, съдържащи такива вещества, е разумно да се предвиди гратисен период за унищожаването, складирането, пускането на пазара и употребата на наличните запаси, не по-дълъг от дванадесет месеца, за да се позволи наличните количества да бъдат използвани за не повече от един допълнителен вегетативен период. Когато е предвиден по-дълъг срок на предварително уведомление, той може да се съкрати, така че да изтече в края на вегетативния период.
            
         
               (6)
            
            
               Настоящото решение не засяга внасянето на заявление за тези активни вещества съгласно разпоредбите на член 6, параграф 2 от Директива 91/414/ЕИО с оглед на евентуалното включване в приложение I към нея.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Активните вещества, изброени в приложение I към настоящото решение, не се включват като активни вещества в приложение I към Директива 91/414/ЕИО.
   Член 2
   Държавите-членки гарантират, че:
   
               а)
            
            
               разрешенията за продукти за растителна защита, съдържащи активните вещества, изброени в приложение I, са оттеглени до 30 март 2009 г.;
            
         
               б)
            
            
               считано от датата на публикуване на настоящото решение не се издават или подновяват разрешения за продукти за растителна защита, съдържащи тези активни вещества.
            
         Член 3
   Всеки гратисен период, предоставен от държавите-членки в съответствие с разпоредбите на член 4, параграф 6 от Директива 91/414/ЕИО, е възможно най-кратък и изтича не по-късно от 30 март 2010 г.
   Член 4
   Адресати на настоящото решение са държавите-членки.
   
      Съставено в Брюксел на 30 септември 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 230, 19.8.1991 г., стр. 1.
   
      (2)  ОВ L 168, 27.6.2002 г., стр. 14.
   
      (3)  ОВ L 379, 24.12.2004 г., стр. 13.